Diari Oficial de la Generalitat Valenciana


Sumari del DOGV 3871, del 06-11-2000 (2000/8314)

ACORD de 26 de setembre de 2000, de la Comissió Territorial d'Urbanisme de Castelló, relatiu a la modificació puntual núm. 5 de les normes subsidiàries de Navajas.
-------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8314


Data del document
:   26-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Navajas
    * pla d'urbanisme

ACORD de 26 de setembre de 2000, de la Comissió Territorial d'Urbanisme de Castelló, relatiu a la modificació puntual núm. 5 de les normes subsidiàries de Navajas. [2000/X8314]
  
Vist l'expedient que fa referència a la modificació puntual núm. 5 de les normes subsidiàries de Navajas, i de conformitat amb els següents:
  
Antecedents
  
Primer. El ple de l'Ajuntament de Navajas, en la sessió del 21 de març de 2000, va adoptar l'acord d'exposar al públic la modificació puntual número 5 de les Normes Subsidiàries, la qual cosa es va portar a terme mitjançant l'anunci publicat en el periòdic Levante, de 15 de maig de 2000, i en el Diari Oficial de la Generalitat Valenciana (DOGV núm. 3.757, de 25 de maig). Una vegada transcorregut el període d'informació al públic, durant el qual no es va produir cap al·legació, va quedar aprovada provisionalment la modificació el 31 de juliol de 2000.
  
Segon. El projecte de modificació està format de memòria i plànols.
  
Tercer. L'objecte del projecte consisteix en la modificació puntual número 5 de les normes subsidiàries de Navajas (normes aprovades definitivament el 23 de febrer de 1993), consistent en l'obertura total del carrer Passeig dels Pins, carrer que en l'actualitat està obert només parcialment en l'inici des del carrer anomenat Vicente Mortes, el traçat del qual és totalment recte i acaba en unes construccions a les quals s'ajusta el final de l'alineació.
  
Fonaments de dret
  
Primer. La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).
  
Segon. La documentació està completa, als efectes del que disposa l'article 27 de la LRAU.
  
Tercer. La modificació puntual número 5 de les normes subsidiàries de Navajas comporta l'obertura completa d'un vial, en el sòl urbà, anomenat Passeig dels Pins.
  
Amb l'obertura de l'esmentat vial s'aconsegueix, d'una banda, connectar l'esmentat carrer amb el carrer Vicente Mortes, amb el qual ja estava connectat, i el carrer en projecte anomenat Escultor Manolo Rodríguez. D'altra banda, cal indicar que encara que el traçat proposat és poligonal, amb aquest s'elimina el problema que comportaven unes edificacions consolidades, les quals suposaven un escull a l'hora de portar a terme aquesta modificació.
  
Quart. La modificació proposada comporta un increment del vial dels 628,90 metres actuals a 718,08 metres proposats, la qual cosa representa un augment en la xarxa viària del municipi i, per consegüent, una disminució en l'edificabilitat, i es compleixen, per tant, les determinacions establertes en l'article 19 A) de la LRAU.
  
Per tot el que abans s'ha indicat, i basant-nos en l'inqüestionable interès públic local en la modificació proposada (article 40.2 de la LRAU), és per això que no s'observa cap inconvenient per a procedir a l'aprovació de l'esmentada modificació.
  
Cinqué. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que, en el cas de municipis de menys de 50.000 habitants, tindrà directament efectes de resolució executòria.
  
Segons el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la modificació puntual número 5 de les normes subsidiàries de Navajas.
  
Contra el present acord, que no posa fi a la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló de la Plana, 26 de setembre de 2000.- El secretari de la Comissió Territorial d'Urbanisme: Fernando Renau Faubell.